Knjiga o Urizenu

[thumb|Naslovnica *Knjige o Urizenu*, primjerak G (objavljen 1818). Dio je kolekcije [Kongresna biblioteka|Kongresne biblioteke.]]
***Knjiga o Urizenu*** () jedna je od značajnijih proročkih knjiga engleskog književnika Williama Blakea. Knjigu je ilustrirao sam Blake koristeći se tehnikom duboke štampe. Knjiga je izvorno objavljena 1794. pod naslovom *Prva knjiga o Urizenu*. Kasnija su izdanja izbacila riječ "prva". Knjiga je dobila ime po liku Urizenu iz Blakeove mitologije koji predstavlja otuđeni razum kao izvor ugnjetavanja. Knjiga opisuje Urizena kao "prastarog sveštenika" te opisuje njegovo odvajanje od ostalih Vječnih kako bi stvorio svoje otuđeno i porobljavajuće carstvo vjerske dogme. Los i Enitharmon stvaraju prostor unutar Urizenovog palog svemira kako bi porodili svojeg sina Orca, duha revolucije i slobode.

Na određeni način knjiga je parodija Knjige Postanka. Urizenova prva četiri sina su Tiriel, Utha, Grodna i Fuzon (redom elementi Zraka, Vode, Zemlje i Vatre, prema osmom poglavlju). Fuzon je usto jedan od glavnih likova u *Knjizi o Ahaniji*, objavljenoj 1795. godine.

## Pozadina 
Na jesen 1790. Blake se preselio u grad Lambeth u Surreyju (Engleska). U studiju svoje nove kuće napisaoje  ono što će kasnije postati poznato pod imenom "Knjige iz Lambetha", među kojima će se naći i *Knjiga o Urizenu*. Blake je u toj kući izvršio dizajn, štampanje, bojanje te prodaju svih tih knjiga. U Blakeovoj su se bilježnici, koja je sadržavala crteže nastale između 1790. i 1793, nalazile rane skice za *Knjigu o Urizenu*. *Knjiga o Urizenu* jedan je od rijetkih djela koja je Blake opisao kao "iluminirano štampanje", budući da je u pitanju jedno od njegovih štampanih izdanja u boji na kojem je tinta stavljena na bakrenu ploču prije nego što je stranica bila štampana.

*Knjiga o Urizenu* štampana je od 1794. do 1818. te je bila popularnija od njegove knjige *Amerika – proročanstvo*. Danas postoji samo osam izvornih primjeraka knjige, među kojima su prisutne varijacije po redu i brojevima na prevlaci. Svi navedeni primjerci štampani su u boji.

## Poema 
mini|Primjerak G, ploča 7. Urizen je izbačen iz vječnosti
Priča počinje borbom unutar božanskog uma kako bi osnovao i definirao samog sebe i svemir. U pitanju je mit o stvaranju koji počinje prije samog stvaranja:

:Earth was not: nor globes of attraction
:The will of the Immortal expanded
:Or contracted his all flexible senses.
:Death was not, but eternal life sprung. (36–39)

Stvaralac je Urizen, slijepi izgnanik odbačen iz vječnosti koji stvara svijet kojim je bio u stanju vladati. Tako stvara i zakone:

:Laws of peace, of love, of unity;
:Of pity, compassion, forgiveness.
:Let each chuse one habitation:
:His ancient infinite mansion:
:One command, one joy, one desire,
:One curse, one weight, one measure
:One King, one God, one Law. (78–84)

mini|Primjerak G, ploča 21. Prikazani su Los, Enitharmon i Orc; Los je prepoznatljiv po svom uobičajenom atributu čekića
Međutim, Urizen doživljava pad nakon stvaranja pregrade kojom bi se zaštitio od vječnosti:

:And a roof, vast petrific around,
:On all sides He fram'd: like a womb;
:...Like a human heart struggling & beating
:The vast world of Urizen appear'd.

Zarobljuje ga i stavlja u lance Los, prorok od kojeg je Urizen bio otrgnut:

:In chains of the mind locked up,
:Like fetters of ice shrinking together,
:Disorganiz'd, rent from Eternity.
:Los beat on his fetters of iron (190–193)

Los sedam godina kuje ljudski oblik za Urizena, ali ga žali i plače. Iz tih suza nastaje Enitharmon, koja ubrzo rodi Losovo dijete, Orca. Orcov plač djeteta probudi Urizena, koji nakon toga počne promatrati i mjeriti svijet koji je stvorio. Urizen istraži svoj svijet i svjedoči rođenju svoje četverice sinova koji predstavljaju četiri klasična elementa. Zbog ovih iskustava Urizenove se nade ruše:

## Tematika 
mini|Primjerak G, ploča 9.
*Knjiga o Urizenu* mit je o stvaranju sličan Knjizi Postanka. U djelu, Urizen je vječno, samousmjereno biće koje stvara sebe iz vječnosti. Ovo stvaranje ponovo se pojavljuje u knjizi *Četiri Zoe* u kojoj je pradavni čovjek, Albion, bio njihov izvorni oblik. U ovom djelu samo je Urizen koji predstavlja apstrakcije te je sam apstrakcija čovjekove suštine. Iz sebe prvo izdvaja nepoznate oblike koji ga počinju mučiti. Također se okreće protiv drugih Vječnih te počne vjerovati da je svet. Duboko razmišljajući o sebi, uspijeva spoznati grijehe te ih pohranjuje u mjedenoj knjizi koja je spoj Newtona, Mojsijevih zakona i deizma koji prisiljuju ravnomjernost. Ostali Vječni postaju ogorčeni Urizenovom suprotstavljanju vječnosti te osnivaju srž svih grijeha unutar živih bića. Ovaj poduhvat počinje mučiti Urizena, koji pada u san, što omogućuje Losovo pojavljivanje. Losova je uloga unutar djela da pazi na Urizena te se Urizen smatra vječnim sveštenikom, dok je Los vječni prorok.

Dijelovi priče ponovo su prikazani u dva eksperimentalna djela: *Knjizi o Losu* i *Knjizi o Ahaniji*. Usredotočavanje na Urizena naglašava lance razuma koji su nametnuti na um. Urizen je, poput čovječanstva, vezan tim lancima.

Ova poema opisuje Orca i njegov trostepenski ciklus, čiji su stepeni povezani s historijskim događanjima, iako je ovaj aspekt izostavljen u *Četiri Zoe*. U početku dolazi do pada Urizena, sotonističke sile, na sličan način kao sa Sotonom Johna Miltona u djelu *Izgubljeni raj*. Urizenovo stvaranje bilo je njegov pad. Urizen predstavlja apstrakciju, koja je pasivna i umna sila odvojena od stvarnosti. Los, u palom svijetu, ulazi u svijet kao vatra energije mašte. Međutim, i on pada i postaje nesvjestan i običan. Los je stvaralac sistema života i spolova, što zauzvrat dovodi do stvaranja njegove partnerice Enitharmon. Na kraju se stvaraju ljudski oblici te se rađa Orc kao evolucija života.

## Recenzije 
Harold Bloom komentirao je kako je *Knjiga o Urizenu* "Blakeov najsnažnija iluminirana poema prije velikih napuštenih *Četiri Zoa* i epova koji su došli nakon njih."

## Reference 
## Literatura 
* Bentley, G. E. (Jr). *The Stranger From Paradise*. New Haven: Yale University Press, 2003.
* Bloom, Harold. *The Visionary Company*. Ithaca: Cornell University Press, 1993.
* Damon, S. Foster. *A Blake Dictionary*. Hanover: University Press of New England, 1988.
* Frye, Northrop. *Fearful Symmetry*. Princeton: Princeton University Press, 1990.
* Mee, Jon. *Dangerous Enthusiasm*. Oxford: Clarendon, 2002.

## Vanjski linkovi 
* Spisak digitalnih primjeraka originalnih djela na sajtu arhive Williama Blakea
* *Knjiga o Urizenu*  cca. 1818 na sajtu Rare Book Room

Kategorija:Knjige iz 1794.
Kategorija:Poezija Williama Blakea
Kategorija:Mitologija Williama Blakea